Pirkanmaa
Pirkanmaa (švedski: Birkaland) jedna je od regija Finske. Smještena je u jugozapadnom dijelu države i graniči sa Satakuntom na zapadu, Jugozapadnom Finskom na jugozapadu, Pravom Tavastijom na jugu, Pejenskom Tavastijom na jugoistoku, Centralnom Finskom na istoku i Južnom Ostrobotnijom na sjeveru. Prostire se na teritoriji od 14.469,39 km2 i srednja je regija po veličini. Prema podacima iz 2013, regiju je naseljavalo 500.166 stanovnika i druga je po redu, nakon regije glavnog grada (Uusimaa). S prosječnom gustinom od 35 stanovnika po km2 više je od dva puta gušće naseljena u odnosu na nacionalni prosjek. Glavni i najveći grad regije jest Tampere.